62024TJ0273_INF
Vispārējās tiesas (pirmā palāta) 2025. gada 25. jūnija spriedums – Ezubov/Padome
(lieta T‑273/24)
(Kopējā ārpolitika un drošības politika – Ierobežojoši pasākumi saistībā ar darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība – Līdzekļu iesaldēšana – Ierobežojums ieceļošanai dalībvalstu teritorijās – To personu, vienību un struktūru saraksti, kurām ir piemērojama līdzekļu iesaldēšana un uz kurām attiecas ieceļošanas ierobežojumi dalībvalstu teritorijās – Prasītāja vārda saglabāšana sarakstos – Jēdziens “persona, kura gūst labumu no ietekmīga uzņēmēja” – Lēmuma 2014/145/KĀDP 2. panta 1. punkta g) apakšpunkts – Kļūda vērtējumā
1.
Eiropas Savienība – Iestāžu aktu tiesiskuma pārbaude tiesā – Ierobežojoši pasākumi saistībā ar situāciju Ukrainā – Pārbaudes apjoms – Pierādījums par pasākuma pamatotību – Savienības kompetentās iestādes pienākums apstrīdēšanas gadījumā pierādīt to motīvu pamatotību, kas izvirzīti pret attiecīgajām personām vai vienībām – Iekļaušana sarakstos, kas pamatota ar precīzu, konkrētu un saskaņotu norāžu kopumu – Neesība – Kļūda vērtējumā
(Eiropas Savienības Pamattiesību hartas 47. pants; Padomes Lēmums 2014/145/KĀDP, kurā grozījumi izdarīti ar Lēmumiem (KĀDP) 2024/847 un (KĀDP) 2024/2456; Padomes Regulas Nr. 269/2014, 2024/849 un 2024/2455)
(skat. 37.–41., 52.–58._62., 63. un 68.–73. punktu)
2.
Kopējā ārpolitika un drošības politika – Ierobežojoši pasākumi saistībā ar situāciju Ukrainā – Ierobežojošu pasākumu noteikšanas kritēriji – Ietekmīgi uzņēmēji, kas darbojas Krievijā, un viņu tuvākie ģimenes locekļi vai citas fiziskas personas, kuras gūst no viņiem labumu – Priekšrocības jēdziens – Jebkāda būtiska priekšrocība – Priekšrocības, kas piešķirtas pirms Krimas aneksijas – Izslēgšana
(Padomes Lēmuma 2014/145/KĀDP, kurā grozījumi izdarīti ar Lēmumu (KĀDP) 2023/1094, 2. panta 1. punkta g) apakšpunkts; Padomes Regulas Nr. 269/2014, 3. panta 1. punkta g) apakšpunkts un Regula 2023/1089)
(skat. 45.–49. punktu)
Rezolutīvā daļa
1)
Padomes Lēmumu (KĀDP) 2024/847 (2024. gada 12. marts), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība, Padomes Īstenošanas regulu (ES) 2024/849 (2024. gada 12. marts), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība, Padomes Lēmumu (KĀDP) 2024/2456 (2024. gada 12. septembris), ar kuru groza Lēmumu 2014/145/KĀDP par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība, un Padomes Īstenošanas regulu (ES) 2024/2455 (2024. gada 12. septembris), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība, atcelt, ciktāl ar šiem tiesību aktiem Pavel Ezubov vārds saglabāts to personu, vienību un struktūru sarakstā, kurām piemērojami šie ierobežojošie pasākumi.
2)
Eiropas Savienības Padome atlīdzina tiesāšanās izdevumus.